Asinara
Asinara je italijansko ostrvo smješteno sjeverno od ostrva Sardinija. Površina ostrva je 51 km2, a na ostrvu živi oko 700 stanovnika. Cijelo ostrvo je u vlasništvu države. Godine 1991. ostrvo je zaštićeno kao Nacionalni park Asinara. Od 1999. godine turistima je dozvoljena posjeta, ali samo organizovana i sa vodičima. Plivanje je dozvoljeno samo na tri plaže, a zabranjen je dolazak sa privatnim čamcima. Ostrvo Asinara je dom divljim albino magarcima po kojima je ostrvo i dobilo ime.